
פנייה מוקדמת לקבלת מידע (RFI) – 46/2018
1. וועדת המכרזים, אגף לעדות במשרד הפנים (להלן בהתאמה "היחידה" או "המשרד") מעוניינים בקבלת מידע אודות הצעות ללימודי תואר ראשון במנהיגות דתית וסובלנות עבור אנשי דת מכל העדות.
2. המשרד מעוניין לקבל מידע כיצד והאם ניתן להוציא לפועל את מתן התארים כאמור ובאיזה מתווה.
3. הנכם מוזמנים להגיש הצעותיכם בהתאם לתנאים ולדרישות המפורטים בהזמנה זו  ובמסמכי הפניה.

4. מטרת ההתקשרות
4.1. משרד הפנים באמצעות אגף לעדות מעוניין לאתר מוסד אקדמי אשר יעניק תואר ראשון לכעד 40 משתתפים, מתוכם כ-30 אנשי דת/עובדי מדינה בעלי השכלה תיכונית וכן משתתפים נוספים שאינם עובדי מדינה, אשר יאושרו על ידי המשרד מראש. 
4.2. המשרד מעוניין כי התואר יהיה בתחום מנהיגות דתית וסובלנות, אך יבחן אפשרות לימודי תואר שיכלול תכנים אחרים/נוספים רלוונטיים, הכל בכפוף לאישור המשרד.
4.3. המשרד מעוניין כי לימודי התואר ייערכו במשך שנתיים (6 סמסטרים), בהיקף של יומיים בשבוע. ימי הלימוד ייקבעו על ידי המזמין. מובהר, כי סמסטר קיץ ייחשב כסמסטר בהתאם להוראה זו.
4.4. קביעת המטלות הלימודיות במסגרת תכנית הלימודים וקביעת ציונים והישגי התלמידים יהיו בסמכות בלעדית של המוסד הלימודי, בהתאם לנהליו.
4.5. בסיום התכנית תוענק לתלמידים שעמדו בדרישות הלימודיות ובדרישות הנוכחות בתכנית תעודת תואר ראשון עם התמחות / תת התמחות במנהיגות דתית וסובלנות או תואר אחר שיוצע על ידי המוסד הלימודי. 
4.6. במקביל תונפק על-ידי המוסד הלימודי תעודת גמר המשותפת למוסד ולמשרד, אשר תכלול את שם התלמיד, תכנית הלימודים, מספר השעות בכל קורס וסילבוס הקורס. תעודת הגמר תונפק רק לאחר אישור המשרד.
4.7. המשרד מעוניין כי תכנית הלימודים תכלול את הנושאים הבאים, כאשר ניתן להציג קורסים הנושאים שם אחר ובלבד כי עוסקים בנושאים הבאים, לפחות:
4.7.1. מנהיגות דתית וחברתית
4.7.2. העצמה אישית
4.7.3. פסיכולוגיה חברתית
4.7.4. תנועות רדיקליות והשפעתן על החברה
4.7.5. חשיבה אסטרטגית 
4.7.6. ערכים אוניברסליים משותפים
4.7.7. הכרת הדתות 
4.7.8. ירושלים מרכזיותה ונקודות הסכמה – סטטוס קוו 
4.7.9. תקשורת ואיך היא משרתת את המטרה 
4.7.10. בניית מנהיגות משותפת
4.7.11. השפעת מנהיגות דתית על תהליכים לאומיים/בין לאומים   
4.7.12. סיור לימודי להכרת העדות. 
4.7.13. תפקידה של מנהיגות דתית בעת משברים.
4.8. העדפת המשרד היא כי הנושאים שלעיל יהוו 50% מתוכנית הלימודים, אך על התוכנית הסופית להיות מאושרת מראש ע"י המשרד לפני תחילת הלימודים. 
5. דרישות (מצטברות) 
5.1. על המציע להיות מוסד המוכר על ידי המל"ג להעניק תואר ראשון.
5.2. על התואר המוצע כמענה לבקשה זו, להיות בעל אישור מטעם המל"ג.

6. תקופת ההתקשרות צפויה

6.1. תקופת ההתקשרות היא לשנה מיום חתימת החשב על ההסכם עם זכות ברירה למשרד בלבד להארכת תקופת ההסכם בתקופות קצובות של עד 5 שנים (באופן מצטבר).
7. הגשת המידע - 
7.1. מוסדות לימוד העומדים בדרישות הנ"ל ומעוניינים בכך, מתבקשים להעביר למשרד את כל המידע הרלוונטי ובכלל זה: 
7.1.1. פרטים כלליים: שם המוסד, כתובת, מס' טלפון, מס' פקס' וכתובת דוא"ל.
7.1.2. תיאור כללי של העונה: שנת הקמה, ניסיון, צוות עובדים וכדומה.
7.1.3. מסמכים המוכיחים את עמידתו של המוסד הלימודי בתנאים שבסעיף 5 לעיל.
7.1.4. פירוט יכולותיו של המוסד הלימוד, בהתחשב במבוקש בסעיף 4 לעיל. 
7.1.5. תיאור ואיפיון התואר המוצע למשרד ו/או התוספות לתואר הנדרשות לצורך מענה למבוקש ו/או הצעת כל מתווה אחר אשר יכול לתת מענה לדרישות וצרכי המשרד.
7.1.6. סילבוסים מוצעים ותכניות לימוד.
7.1.7. התייחסות לאישור התואר על ידי המל"ג.
7.1.8. דרישות קבלה ו/או תיאור אופן ההתנהלות מול המשרד לצורך קבלה של אנשי הדת מטעם המשרד ללימודים. ככל שנדרשת הכנה מוקדמת למועמדים שאינם עומדים בדרישות לקבלה, יינתן פירוט מלא לכך תוך התייחסות למועדים, עלויות וכד'.
7.1.9. פירוט אתר הלימוד וכיתות הלימוד.
8. גופים העונים המסוגלים ליתן את השירותים הנדרשים והעונים על התנאים הנזכרים לעיל (הדרישות המצטברות) מוזמנים למשרד הפנים עד ליום 04.10.2018 בשעה 15:00, במייל galitde@moin.gov.il  טלפון לצורך בירורים- 02-6553604 ולהעביר לידי גב' גלית טרבלסי, מרכזת בכירה (עדות) פרטים, מסמכים  בצירוף כל  מידע רלוונטי אחר מהם ניתן ללמוד על יכולתם וניסיונם בהתאם לדרישות המפורטות לעיל. 
פנייה זו אינה בבחינת הזמנה להציע הצעות ואינה חלק מהליכי מכרז, לפיכך אין בה כדי ליצור מחויבות כלשהי כלפי מי מהמשיבים לה. הפנייה נועדה לקבלת מידע בלבד, ובעקבותיה ישקול המשרד את המשך פעולותיו בהתאם לשיקולים מקצועיים וענייניים.
מטרתה של פנייה זו הינה לסייע לאיתור מציעים אשר עומדים בתנאים ויהיו מסוגלים ליתן את השירותים המפורטים לעיל. מענה לפנייה זו לא יהווה תנאי להשתתפות בכל הליך של בדיקת הצעות הבאות בחשבון לצורך ביצוע ההתקשרות או בהליך מכרזי שייערך בעקבותיו ולא יקנה יתרון במכרז או בכל התקשרות אחרת למי שנענה לפנייה זו רק בשל כך שנענה לפנייה ולא יחייב שיתופו במכרז או התקשרות עימו בכל דרך אחרת.
אם יתקיים הליך מכרז בעתיד, יהיה המשרד רשאי לשנות את להוסיף תנאים ודרישות, הכל לפי שיקול דעתו המקצועי ובהתאם לצרכיו.
המשרד שומר לעצמו את הזכות לפנות, ככל שיידרש למי שענה על פנייה זו בבקשה להשלמת מידע והבהרות ולביקור באתר הספקים שייענו לפנייה זו.
__________________________________________________________________


